Järvselja kuused
Järvselja kuused on Kastre vallas Järvselja metskonna kvartalis 224 mitu üksteise lähedal kasvavat väga kõrget kuuske. Nende seas kasvab ka 2015. aastani Eesti kõrgeimaks kuuseks peetud puu, mille kõrgus 1999. aastal oli 44 m ja 2007. aastal 44,1 m. Aastani 1967 kasvas seal veel kõrgem kuusk, mille kõrgus oli 47,5 m. Praegu teadaolevatest kuuskedest kõrgeim (48,6 meetrit) kasvab Põlvamaal Veriora vallas.